Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: 1 Az ügyfél az országkódok és a jogcím kitöltésére szolgáló mezõt üresen hagyja, amennyiben jegybanki információs rendszerhez kapcsolódó jogcímezési kötelezettségrõl szóló 16/2005. (VII.27.) MNB rendelet 3.§
Paragraph Index: 939

2. A kötvénnyel kapcsolatos lehetséges tranzakciók Az adatszolgáltatásban megfigyelt kötvények állományában növekedés kötvényvásárlás (akár kibocsátáskor, akár késõbb a másodlagos piacon), csökkenés pedig kötvény eladás és törlesztés miatt lehetséges. Vásárlás és eladás esetén fel kell tüntetni annak a rezidensnek a (8-jegyû) kódját, amellyel az üzletkötés történt (nem rezidens esetében a kód „00000001”), valamint a vásárolt / eladott kötvény névértékét. (A kibocsátáskor történõ vásárlást nem rezidenstõl történõ vásárlásként kell jelenteni.) A törlesztés rovatban az esedékességkor a jelentõ hitelintézet részére átutalt ellenértéket kell – névértéken – szerepeltetni. (Saját kötvény visszavásárlása esetén ez az esedékességkor átutalt ellenértéknek a visszavásárolt kötvényekre esõ része.) A kötvények állományának tárgyhó végi állapot szerinti összegét névértéken kell jelenteni.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes